stanford-oval/wikipedia huggingface dataset:
המשלחת הנורווגית-בריטית-שוודית לאנטארקטיקה
הערות שוליים

↑  http://www.spri.cam.ac.uk/resources/expeditions/nbsx/ מכון סקוט לחקר הקוטב
1 2  מכון סקוט
| --- | --- |
בקרת זהויות :  GND: 1030404-6  VIAF: 134148995744859750472   WorldCat (עם VIAF): 134148995744859750472
הצהרת הזכויות של אנשים עם מוגבלויות

הצהרת הזכויות של אנשים עם מוגבלויות (באנגלית: Declaration on the Rights of Disabled Persons, או כהחלטה 3447) היא הצהרה שאומצה על ידי העצרת הכללית של האומות המאוחדות ב-9 בדצמבר 1975 ועוסקת בזכויותיהם של אנשים בעלי מוגבלויות. כהחלטה של האספה, היא אינה מחייבת את המדינות החברות, אך היא מהווה מסגרת שעשויה לשמש לצורכי החוק הבינלאומי והפנימי. ההצהרה מורכבת מהקדמה ארוכה, ושלוש עשרה הכרזות, המקדמות באופן כללי את זכויותיהם של בעלי המוגבלות. על בסיס הצהרה זו נכתבה בשנת 2007 אמנת האו"ם בדבר זכויותיהם של אנשים עם מוגבלויות.
סעיפי ההצהרה

הגדרת המונח "אדם נכה" – "כל אדם שאינו מסוגל להבטיח בעצמו, באופן מלא או חלקי, את צרכיו של אדם נורמלי ו/או חיי חברה, כתוצאה ממחסור, מולד או לא, לאור יכולותיו הפיזיות או הנפשיות".
טענה כי זכויות אלו חלות על כל הנכים "ללא כל יוצא מן הכלל כלשהו וללא הבחנה או אפליה על רקע גזע, צבע, מין, שפה, דת, דעות פוליטיות או אחרות, מקור לאומי או חברתי, מצב כלכלי, או כל סיטואציה אחרת החלה על הנכה עצמו או על משפחתו".
זכות לכבוד האדם.
זכות לאותן זכויות אזרחיות ופוליטיות כמו בני אדם אחרים.
זכות לאמצעים שנועדו לאפשר הסתמכות עצמית.
זכות לטיפול רפואי, פסיכולוגי ותפקודי לפי הצורך.
זכות לביטחון כלכלי וחברתי, כולל הזכות לתעסוקה.
זכות לבחון צרכים מיוחדים בכל שלבי התכנון הכלכלי והחברתי.
זכות הנכים לחיות עם משפחותיהם או עם הורי אומנה ולהשתתף בכל פעילויות חברתיות, יצירתיות או פנאי.
זכות הגנה מפני ניצול, אפליה והתעללות.
זכות לסיוע משפטי מוסמך.
זכות להיוועץ בארגונים של אנשים עם מוגבלות.
זכות לקבל מידע מלא על הזכויות המוצהרות בהצהרה.
הערות שוליים

↑  United Nations Declaration on the Rights of Disabled Persons | Equality & Accessibility | Britannica, www.britannica.com (באנגלית)
החתרן (סדרת טלוויזיה)

| --- | --- |
 כותבים:  ולדימיר ואלוצקי אנדריי ז'יטקוב
 בימוי:  אנדריי מליוקוב
 שחקנים:  ולדיסלב גלקין  אלכסיי ברדוקוב  קיריל פלטניוב 
 ארץ מקור:  רוסיה 
 שפות:  רוסית 
 מספר פרקים:  4 
 הפקה
 מפיק:  אנטולי מקסימוב קונסטנטין ארנסט סרגיי מלקומוב
 חברת הפקה:  Slovo
 צלמים:  ולדימיר ספורישקוב
 אורך פרק:  52 דקות
 שידור
 רשת שידור:  הערוץ הראשון
 תקופת שידור מקורית:  6 בספטמבר 2004 – הווה
 קישורים חיצוניים
 עמוד הסדרה באתר הערוץ הראשון
 דף התוכנית ב-IMDb
 
החתרן (ברוסית: «Диверса́нт») הוא שמה של סדרת הטלוויזיה הרוסית משנת 2004, שצולמה על פי הרומן באותו שם מאת אנטולי אזולסקי, המהווה פריקוול לסדרה "החתרן: סוף המלחמה" (2007) והסדרה "החתרן: קרים" (2020).
הסדרה הייתה מועמד לפרס TEFI לשנת 2005 בקטגוריית "סרט הטלוויזיה והמיני-סדרה הטובים ביותר" והייתה מועמדת גם לפרס נשר הזהב לשנת 2005 בקטגוריות "המיני-סדרה הטובה ביותר" ו"השחקן הטוב ביותר בטלוויזיה" (לולדיסלב גלקין)
עלילה

שנת 1942. בוגרי בית הספר למודיעין הצעירים, לוניה פילאטוב, בן ה-16, ואלכסיי בובריקוב בן ה-20, נשלחים למיקום היחידה על משאית חולפת. שניהם צעירים ומלאי חיים. הם חולמים על ניצחון ושהם יסיימו את המלחמה עם הקולונלים ויוכתרו לגיבורים. אבל לפתע האויב מפגיז וכתוצאה מקרב יריות עם הגרמנים שורדים לוניה פילאטוב והסמל אליושה. הסמל מבקש מפילאטוב למסור לו את ספר הצבא האדום ואת כל המסמכים של המנוח בובריקוב, כך "שמו ימשיך להכות את הנאצים". בהלם ממות חברו, לוניה אינו מסוגלת להבין עד כמה נשמעת בקשה זו מוזרה ומה יכולה הסכמתו להפוך מאוחר יותר.
שחקנים

אלכסיי ברדוקוב - קפטן ליאוניד (לוניה) מיכאילוביץ' פילאטוב
ולדיסלב גלקין - סרן ולאחר מכן רב-סרן גריגורי איוואנוביץ' קלטיגין
קיריל פלטניוב - קפטן אלכסיי פטרוביץ' בובריקוב
אלכסיי סולונצ'ב - סמל זוטר אלכסיי פטרוביץ' בובריקוב (לפני הקרב הראשון)
אנדריי קרסקו - רב-סרן וסילי סרגייביץ' לוקשין
מיכאיל יפרמוב - סגן אלוף קוסטנצקי
קסניה קוזנצובה - מפעילת הרדיו טטיאנה סקריבינה
אלכסנדר ליקוב - הצ'כי
ולדימיר מנשוב - הגנרל קליאזין
ויל האפסלו - וילהלם
רנאטה ליטווינובה - ראש בית הספר למפעילי הרדיו
מרינה יאקובלבה - קלאודיה
יורי צורילו - ראש רכבת הפינוי הרפואי
נטליה איוואנובה-פנקינה - אחות
ויקטור קוסיך - נהג משאית
ולרי בארינוב - גנרל
אנדריי סמוליאקוב - סרן חוקר
נודר מגאלובישווילי (דיבוב: ארמן ג'יגרחניאן) - גנרל מוסקבאי
ראו גם

החתרן: סוף המלחמה
החתרן: קרים
הערות שוליים

↑  "Номинанты премии «Золотой Орёл» за 2005 год". אורכב מ-המקור ב-2011-09-28. נבדק ב-2014-03-30.
החזיית מידע

הַחְזָיַת מידע (באנגלית: Information Visualization) מתמקדת בייצוג מידע מופשט באופן ויזואלי כדי לשפר את עיבוד המידע האנושי של המשתמש בו.
מבחינים בין:
החזיית מידע לניתוח מידע כמותי כשהמשתמש חותר לתובנות העשויות לעלות מהניתוח.
החזיית מידע להצגה כשמשתמש מבקש לתקשר מסר מסוים העולה מהמידע.
המחקר בהחזיית מידע ויישומו מתרכז בהצגה גרפית ממוחשבת של מידע. התחום מתפתח במהירות בעיקר בגלל הצורך בניתוח והצגת נתונים מרובים בעידן ה-Big data ובמקביל, לאור ההתפתחויות בכלים ממוחשבים לניתוח נתונים והצגת התוצאות בצורה גרפית המובנת למשתמש.
החזיית מידע מובחנת מוויזואליזציה מדעית.
רקע והיסטוריה

התחום של החזיית מידע התפתח ממגוון של תחומי מחקר כגון מדעי המחשב, אינטראקציית אדם מחשב, גרפיקה, עיצוב חזותי, מדעים התנהגותיים ובמיוחד פסיכולוגיה, סטטיסטיקה ומדעי הניהול. ההשלכות המעשיות של החזיית מידע ניכרות לא רק במחקר מדעי אלא גם בטכניקות המיושמות בספריות דיגיטליות, כריית נתונים, קבלת החלטות, חקר שווקים, ניהול התפעול ומחקר ופיתוח רפואי.
עיקר הפיתוח והשימוש כיום הוא בהחזיית מידע אינטראקטיבית (Interactive information Visualization) אשר משלבת את האפשרות לעבודה הידודית בין המשתמש למערכת הממוחשבת בניתוח והצגת נתוני עתק (Big Data) בצורה מיטבית. הפן האינטראקטיבי שימושי במיוחד בהחזיית מידע לניתוח נתונים אשר דורשת לעיתים תהליך ממושך של ניסוי וטעיה על מנת למצוא פתרון.
הבסיס הפסיכולוגי של החזיית נותנים נשען על ההבנה ביכולת התפיסתית הרחבה של עין האדם כדי לקלוט מידע רב במבט אחד וביכולות הקוגניטיבית לבחון ולהסיק תובנות ממידע שמוצג באופן אינטואיטיבי.
שיטות ספציפיות להצגת מידע

טכניקות של החזיית מידע כוללות תרשימים להצגת נתונים כמותיים המאורגנים לפי ממדים מופשטים כמו גיל או מגדר ותרשימים אחרים כמו מפות וקרטוגרמות (Cartogram) הממפות נתונים ממרחב מסוים. מטבע הדברים, תחומי מחקר שונים פיתחו מפות שונות (כמו מפות גאוגרפיות) לייצוג מרחבים שונים אשר מאפשרות ניתוח נתונים ייעודי ולכן פירוט הטכניקות הללו מצוי בתחום הרלוונטי. תרשימים כלליים להצגת נתונים כמותיים כוללים דיאגרמת עמודות, תרשים פיזור (Scatter diagram), תרשים משטחים (Surface plot), תרשים עץ (Tree map), דיאגרמת עוגה, תרשים פארטו, תרשים Q-Q ועוד. חלק מהתרשימים הללו מתבסס על שיטות לניתוח נתונים השאובות מסטטיסטיקה, כריית נתונים, ולמידה ממוחשבת המאופשרות בכלים ממוחשבים תכנה להחזיית מידע.
לאור המגוון של שיטות להצגת מידע מתבקש לדעת באיזו לבחור. אחד הקריטריונים לבחירת השיטה היא סוג הנתונים שאותם יש לייצג, למשל האם הנתונים הם קטגוריים (כמו מגדר) או אינטרווליים (כמו גיל). הטבלה הבאה משקפת תובנות מהפרקטיקה, אם כי הנושא עדיין נחקר.
| סוג ההשוואה | הגרף המומלץ |
| --- | --- |
השוואת רכיבים: גרף עוגה, אם מספר הרכיבים קטן או שווה ל 6 גרף עמודות אם יותר מ 6
השוואת פריטים: גרף מוטות
השוואת סדרות עיתיות: גרף עמודות, אם מספר הרכיבים קטן או שווה ל 8 גרף קווי אם יותר מ 8
השוואת התפלגויות: גרף עמודות, אם הטווח קטן או שווה ל 8 גרף קווי אם יותר מ 8
השוואת מתאמים: גרף פיזור עם חישוב מגמה
כלים ממוחשבים ושילוב של אדם ומחשב

החזיית מידע נתמכת על ידי כלים ממוחשבים ונחקרת במספר תחומים הקשורים למחשבים. ב-1987 הופיע גיליון מיוחד של "Computer Graphics", שהוקדש לוויזואליזציה ב"מדעי המחשב". מאז, מתקיימים כנסים וסדנאות בנושא. למשל, כאלה המאורגנים על ידי ה-Institute of Electrical and Electronics Engineers ו-ACM SIGGRAPH. החזיית מידע בהקשר הכללי יותר (לאו דווקא בהקשר המדעי) מניחה בדרך כלל שילוב של אדם ומחשב בתהליך של ניתוח והצגת מידע על מנת לגלות תופעות ותובנות חדשות, לבחון השערות, לפתור בעיות ולקבל החלטות, ולתקשר תוצאות. היא נשענת על שיטות סטטיסטיות ואחרות של ניתוח נתונים והצגתם המיושמות בעזרת כלים ממוחשבים.
בנוסף לשיטות ניתוח ממוחשבות, החזיית המידע נשענת על יכולות של תפיסה ועיבוד מידע אנושי לצורך קליטה והבנה של מידע חזותי ולצורך הסקת תובנות מהמידע ופתרון בעיות. אי לכך, מתבקשת התאמה בין שני המרכיבים, ממוחשב ואנושית ולכן השאיפה להציג מידע קליט, מובן ואינטואיטיבי. לכן, גם האופי הבין-תחומי של החזיית מידע אשר התפתחה מתוך מחקר במדעי המחשב, גרפיקה, סטטיסטיקה, למידה חישובית, עיצוב חזותי, פסיכולוגיה, קבלת החלטות, ואינטראקציה בין אדם למחשב. האופי הבין-תחומי של החזיית מידע מתחזק גם כתוצאה מהיישומים הרבים בתחומים וכרכיב קריטי במחקר מדעי, ספריות דיגיטליות, כריית נתונים, קבלת החלטות עסקיות, וגילוי סמים.
תכנות רבות לתמיכה בעבודה כמו גיליון אלקטרוני כללו פונקציות להחזיית מידע כמו למשל התרשימים גרף עמודות, גרף קווי, גרף בועות וכו'. כיום ניתן למצוא תוכנות ייעודיות להחזיית מידע עם מגוון גדול של תרשימים ושיטות לניתוח שמאפשרות ניתוח והצגה של נתונים רבים ומורכבים יותר מבעבר. תוכנות אלו מדריכות את המשתמש לבחור בתרשימים וטכניקות מתאימים לסוג הנתונים וסוג הבעיה שיש לבחון.
תחומים משיקים או חופפים

הדמיית נתונים (Data visualization) היא אוסף שיטות שמשתמשות בייצוגים חזותיים (גרפים) לצורך ניתוח, הבנה והעברת נתונים כמותיים.
תקשורת חזותית (באנגלית Visual Communication) ענף של תקשורת המתמקד בתקשורת של מידע ורעיונות באמצעות עזרים חזותיים ובוחן את השפעת התקשורת על הבנה, שכנוע וקשרים.
אינפוגרפיקה (באנגלית Infographics)
החזיית מידע אינטראקטיבית (Interactive visualization)
הסברתיות בינה מלאכותית
לקריאה נוספת

Ben Bederson and Ben Shneiderman, (2003).The Craft of Information Visualization: Readings and Reflections. Morgan Kaufmann.
Stuart K. Card, Jock D. Mackinlay and Ben Shneiderman (1999)Readings in Information Visualization: Using Vision to Think, Morgan Kaufmann Publishers.
Jeffrey Heer, Stuart K. Card, James Landay (2005)."Prefuse: a toolkit for interactive information visualization". In: ACM Human Factors in Computing Systems CHI 2005.
Andreas Kerren, John T. Stasko, Jean-Daniel Fekete, and Chris North (2008).Information Visualization - Human-Centered Issues and Perspectives. Volume 4950 of LNCS State-of-the-Art Survey, Springer.
Riccardo Mazza (2009).Introduction to Information Visualization, Springer.
Robert Spence, Information Visualization: Design for Interaction (2nd Edition), Prentice Hall, 2007 ISBN 0-13-206550-9.
Colin Ware (2000).Information Visualization: Perception for design. San Francisco, CA: Morgan Kaufmann.
Kawa Nazemi (2014).Adaptive Semantics Visualization Eurographics Association.
B.H. McCormick, T.A. Defanti, and M.D. Brown, “Visualization in Scientific Computing,” special issue, Computer Graphics, Vol. 21, No. 6., Nov. 1987.
הערות שוליים

↑  http://www.cs.ubc.ca/labs/imager/tr/2008/pitfalls/
1 2  Benjamin B. Bederson and Ben Shneiderman, The Craft of Information Visualization, Morgan Kaufmann, 2003
1 2  James J. Thomas and Kristin A. Cook (Ed.) (2005). Illuminating the Path: The R&D Agenda for Visual Analytics. National Visualization and Analytics Center. p.30
↑  Te'eni, Carey and Zang, Human Computer Interaction, Wiley, 2007
↑  G. Scott Owen (1999). History of Visualization. Accessed Jan 19, 2010.
| --- | --- |
בקרת זהויות :  NLI: 987007566475405171  LCCN: sh2002000243  NKC: ph858666 
חלקי המפה של האינטרנט בתחילת 2005, כל שורה מייצגת שתי כתובות IP, עיכוב כלשהו בין אותם שני צמתים.
הסיים הגדול

הסיים הגדול, או סיים ארבע השנים (1788-92) והסנאט מאמצים את חוקת 3 במאי 1791, בטירה המלכותית בוורשה
הסיים הגדול, קרוי גם סיים ארבע השנים (בפולנית: Sejm Wielki או Sejm Czteroletni; בליטאית: Didysis seimas או Ketverių metų seimas) היה סיים (פרלמנט) של האיחוד הפולני-ליטאי שפעל בוורשה בין השנים 1788–1792. מטרתו הייתה להשיב את ריבונות האיחוד ולבצע רפורמות פוליטיות וכלכליות.
הסיים אפילו לא דן בטיוטת הברית עם רוסיה. הוא שאב את כוחו מהצבא ומהמועצה התמידית (9 בדצמבר 1788) ואז ביטל את המועצה עצמה (19 בינואר 1789). על ידי הארכת כהונתו לתקופה בלתי מוגבלת, הוא אילץ את רוסיה לסגת משטח הרפובליקה של פולין. פרוסיה, שמטרתה החשובה הייתה לבודד את פולין מרוסיה ולקבל בדרך זו עוד אדמות פולניות, נכנסה לברית עם פולין (29 במרץ 1790). חשבו על מלחמה משותפת נגד אוסטריה ועל התקוממות בגליציה. ב-20 באוקטובר 1788 אימצו נציגים בסיים בהתלהבות את צבא 100,000 החזקים, אך מאמץ המס, למרות גידול משמעותי בהכנסות, התגלה כקטן מדי, גם לנוכח הצניחה המאוחרת ל -65,000. מִכסָה. רפורמות פוליטיות בוצעו לאט לאט בגלל התנגדות החלק השמרני של הצירים, ללא כללי נוהל וללא ניהול גמיש.
ההישג הגדול ביותר של הסיים היה אימוץ חוקת 3 במאי 1791, אשר לעיתים מתוארת כחוקה הלאומית הראשונה של אירופה המודרנית, והחוקה השנייה בעולם, לאחר חוקת ארצות הברית. חוקת פולין נועדה לתקן את הליקויים הפוליטיים המתמשכים באיחוד הפולני-ליטאי ובמערכת דמוקרטיית האצילים. החוקה הציגה שוויון פוליטי בין בני המעמד הנמוך לבני האצולה והעניקה לאיכרים את הגנת הפרלמנט.
הערות שוליים

↑  Sejm Czteroletni 1788–92, Sejm Wielki, sztetl.org.pl
ערך זה הוא קצרמרבנושא רשויות מחוקקות ובנושא פולין. אתם מוזמנים לתרום לוויקיפדיה ו.
הפארק הלאומי טה אורוורה

| --- | --- |

 מידע כללי
 תאריך הקמה:  1954
 גוף מנהל:  מחלקת השימור של ניו זילנד
 נתונים ומידות
 שטח:  2127 קמ"ר
 מיקום
 מדינה:  האי הצפוני, ניו זילנד
 מיקום:  הוקס ביי, ביי אוף פלנטי 
 קואורדינטות:  38°32′20″S 177°01′44″E﻿ / ﻿38.539°S 177.029°E﻿ / -38.539; 177.029
 אתר הפארק
 
 
הפארק הלאומי טה אורוורה (באנגלית: Te Urewera National Park) הוא פארק לאומי במרכז האי הצפוני של ניו זילנד, בצפון מזרח חבל הוקס ביי. הפארק משתרע על שטח של 2,127 ק"מ רבוע הכוללים את אגם ואיקרמואנה, שנוצר לפני 2200 שנה על ידי מפולת אדירה שחסמה את נהר Waikaretaheke, וכן את היער הטבעי הגדול ביותר שנשתמר באי הצפוני. האזור הוכרז כפארק לאומי בשנת 1954 ובצמוד אליו נמצאת שמורת היער פהירינקי (Whirinaki Forest Park).
הפארק הלאומי טה אורוורה הוכרז ב-28 ביולי 1954 על שטח מצומצם באגן ההיקוות של אגמי ואיקרמואנה וואיקראיטי. שטחו הפארק הורחב בצורה משמעותית בשנת 1957, והורחב שוב מספר פעמים בשנות ה-60 וה-70.
בתוך שטח הפארק נמצא מסלול ההליכה המקיף את אגם ואיקרמואנה-אחד הטרקים היפים והחשובים באי הצפוני. כמו כן טה אורוורה מגן על האזור הגדול ביותר ביער קדום שנותר באי הצפוני ובו כמעט כל מיני הציפורים המקומיות של ניו זילנד.
הערות שוליים

↑  Te Urewera, newzealand.com
תמונת פנורמה של אגם ואיקרמואנה
| פארקים לאומיים בניו זילנד  |
| --- | --- | --- |
| האי הצפוני | טונגרירו • טה אורוורה • אגמונט • והנגנאוי |  |
| האי הדרומי | קהורנגי • אבל טסמן • נלסון לייקס • פאפארואה • ארותר'ס פאס • וסטלנד טאי פאוטיני • אאורקי/הר קוק • הר אספיירינג • פיורדלנד |  |
| האי סטיוארט | ראקיאורה |  |
| --- | --- |
בקרת זהויות :  GND: 4250950-6  LCCN: no2009078221  VIAF: 124724486   WorldCat (עם VIAF): 124724486 
ערך זה הוא קצרמרבנושא גאוגרפיה של ניו זילנד. אתם מוזמנים לתרום לוויקיפדיה ו.
הסודות של ג'ואן

| --- | --- |

כרזת הסרט
 מבוסס על:  הרומן "Red Joan" מאת ג'ני רוני
 בימוי:  טרוור נאן 
 הופק בידי:  דייוויד פארפיט 
 תסריט:  לינדזי שאפרו 
 עריכה:  קריסטינה התרינגטון 
 שחקנים ראשיים:  סטיבן קמפבל מור סופי קוקסון טום יוז בן מיילס נינה סוסניה טרזה סרבובה ג'ודי דנץ'
 מוזיקה:  ג'ורג' פנטון 
 צילום:  זאק ניקולסון 
 מדינה:  הממלכה המאוחדת 
 חברת הפקה:  Embankment Films, אולפני טוויקנהאם 
 חברה מפיצה:  Lionsgate
 שיטת הפצה:  וידאו על פי דרישה 
 הקרנת בכורה:  2 במאי 2019 
 משך הקרנה:  101 דק' 
 שפת הסרט:  אנגלית 
 סוגה:  סרט דרמה, סרט ריגול 
 הכנסות:  9.8 מיליון דולר
 הכנסות באתר מוג'ו:   redjoan
 דף הסרט ב־IMDb
 
הסודות של ג'ואן (באנגלית: Red Joan; "ג'ואן האדומה") הוא סרט ריגול דרמה משנת 2018 בבימויו של טרוור נאן, לפי תסריט מאת לינדזי שאפרו. בסרט מככבים סופי קוקסון, סטיבן קמפבל מור, טום יוז, בן מיילס, נינה סוסניה, טרזה סרבובה וג'ודי דנץ'.
הקרנת הבכורה של הסרט הייתה ב-7 בספטמבר 2018 בפסטיבל הסרטים הבינלאומי בטורונטו. ב-19 באפריל 2019 יצא הסרט לאקרנים בממלכה המאוחדת בהפצת Lionsgate Films.
סיפורה של מליטה נורווד (אנ') היווה השראה לסרט.
תקציר עלילה

"הסודות של ג'ואן" מבוסס על הרומן "Red Joan" מאת ג'ני רוני, שנכתב בהשראת חייה של מליטה נורווד. נורווד עבדה כמזכירה בפרויקט הגרעין של בריטניה, והעבירה סודות אודות מחקר הגרעין לברית המועצות. החומרים שקיבלו מנורווד האיצו את קצב פיתוח הפצצה הגרעינית של הסובייטים.
קוקסון מגלמת את דמותה של ג'ואן סטנלי הצעירה, הלומדת פיזיקה בקיימברידג'. היא מתחברת לקומוניסטים בהם חברתה סוניה (טרזה סרבובה), ולאו, צעיר יהודי-גרמני (טום יוז). סיפורה שמתחיל ב-1938 מסופר בפלאשבקים, אחרי שג'ואן הקשישה נעצרת ונחקרת על ידי המדור המיוחד. החקירה מגלה שג'ואן לא תמכה בקומוניזם, אלא הייתה מודאגת מנושא ההשמדה ההדדית ורצתה להביא שלום עולמי בתקופה שאחרי המלחמה.
צוות השחקנים

ג'ודי דנץ' – ג'ואן אליזבת סטנלי
סופי קוקסון – ג'ואן אליזבת סטנלי הצעירה
טום יוז – לאו גאליץ'
טרזה סרבובה – סוניה
סטיבן קמפבל מור – מקס
בן מיילס – ניק
לורנס ספלמן – פטריק אדמס
סטיבן בוקסר – פיטר קירל
פרדי גאמינרה – ויליאם מיטשל
רובין סואנס – קלמנט אטלי
קווין פולר – הבלש פיליפס
סיימון לודרס – קפטן האונייה
קיראן אוונס – הבלש יוז
אירפאן שאמג'י – עיתונאי
סטיבן הילמן – סוהר
ג'יימס ייטס – כתב
קונור וולף – סטודנט
פיל לנגהורן – שוטר במדים
הערות שוליים

↑  "Red Joan (2018)". The Numbers. Nash Information Services, LLC. נבדק ב-11 באוגוסט 2019. {{cite web}}:  (עזרה)
↑  "Red Joan (2018)". Box Office Mojo. IMDb. נבדק ב-16 ביוני 2019. {{cite web}}:  (עזרה)
↑  Grater, Tom (7 בספטמבר 2017). "Judi Dench, Sophie Cookson to star in Trevor Nunn's 'Red Joan' (exclusive)". Screendaily. נבדק ב-17 במאי 2019. {{cite news}}:  (עזרה)
↑  "'Red Joan' explores real-life spy's recruitment, life and dilemma". Pittsburgh Post-Gazette (באנגלית). נבדק ב-2019-05-12.
↑  LaSalle, Mick (22 באפריל 2019). "Review: Judi Dench shows range in 'Red Joan,' portraying a complete idiot". San Francisco Chronicle (באנגלית אמריקאית). נבדק ב-2019-05-12. {{cite web}}:  (עזרה)
↑  Catsoulis, Jeannette (2019-04-18). "'Red Joan' Review: I Spy, Reluctantly". The New York Times (באנגלית אמריקאית). ISSN 0362-4331. נבדק ב-2019-05-12.
↑  Bradshaw, Peter (17 באפריל 2019). "Red Joan review – Judi Dench underused in brittle defector drama". The Guardian. נבדק ב-28 באפריל 2019. {{cite news}}:  (עזרה)
הספרייה המלכותית של בלגיה

| --- | --- |


הספרייה המלכותית ופסל המלך אלברט הראשון
 מיקום:  בריסל, בלגיה
 סוג:  ספרייה לאומית, ספריית הפקדה
 תאריך ייסוד:  1837
 קואורדינטות:  50°50′36″N 4°21′23″E﻿ / ﻿50.843333°N 4.356389°E﻿ / 50.843333; 4.356389
 https://www.kbr.be
  (למפת בריסל מוגדלת) הספרייה המלכותית(למפת בריסל רגילה) הספרייה המלכותית
 
הספרייה המלכותית של בלגיה (בהולנדית: Koninklijke Bibliotheek van België, בצרפתית: Bibliothèque royale de Belgique) היא הספרייה הלאומית של בלגיה.
הספרייה הוקמה בשנת 1837 ובניינה החדש נחנך בחציה השני של המאה ה-20 במרכז בריסל. המקום מחזיק באוספים רבים בעלי חשיבות היסטורית ומהווה ספריית הפקדה עבור כל הספרים והמדיות הכתובות היוצאות לאור בבלגיה או במדינות אחרות שנכתבו על ידי סופרים וכותבים בלגים. הספרייה מחזיקה מעל עשרה מיליון כרכי ספרים וביניהם אוסף של ספרים נדירים המכיל 250,000 פריטים, היא מחזיקה גם באוסף של 700,000 ציורים ותחריטים, 150,000 מפות שונות ו-250,000 חפצים נדירים הכוללים מטבעות ומאזניים. אוסף המטבעות מכיל מטבעות רבי ערך עבור תחום הנומיסמטיקה כמו טטרדרכמא מהמאה החמישית לספירה.
בשנת 1965 הוקם בספרייה אגף המוזיקה והאגף מחזיק כ-100,000 הקלטות של מוזיקאים בהיסטוריה הבלגית וכמו כן תוכניות קונצרטים ותצלומים שונים.
ה"ליברריאום" (Librarium) היא תצוגה קבועה בספרייה המציגה את ההיסטוריה של הספרים והקריאה, התצוגה מכילה חדרים המוקדשים בין היתר לאנרי ון דה ולדה ואמיל ורהארן.
הלו, דולי! (מחזמר)

| --- | --- |

כרזת המחזמר בגרסתו המקורית משנת 1964
 בימוי:  קרנדל דיל
 הפקה:  דוד מריק
 כתיבה:  מיכאל סטוארט
 מילות השירים:  ג'רי הרמן
 מבוסס על:  המחזה "השדכנית" מאת טורונטון ווילדר
 ליברטיסט:  ג'רי הרמן מיכאל סטוארט
 דמויות:  תפקיד נשי ראשי: דולי לוי תפקיד גברי ראשי: הוראס ואנדרגלדר תפקידי משנה: קורניליוס האקל • ברנאבי טאקר • איירין מולוי • מיני פיי
 מוזיקה:  ג'רי הרמן
 מקום ההתרחשות:  יונקרס, ניו יורק, ארצות הברית
 תקופת ההתרחשות:  1893
 מדינה:  ארצות הברית ארצות הברית
 סוגה:  מחזמר
 הצגת בכורה:  1964 ישראל5 בנובמבר 1968
 מספר מערכות:  2
 שפה:  אנגלית
 פרסים:  4 פרסי טוני
הלו, דולי! (באנגלית: !Hello, Dolly) הוא מחזמר שהלחין וחיבר ג'רי הרמן, המבוסס על מחזהו של טורונטון ווילדר, "השדכנית" (אשר הועלה בתיאטרון הקאמרי גם בשם "השדכנית העליזה"). המחזמר עוקב אחר מעלליה של דולי לוי, שדכנית יהודייה ידועה, בעיר יונקרס שבניו יורק, בה היא מחפשת שידוך ל"רווק החצי-מיליונר" הידוע והקמצן, הוראס ואנדרגלדר. בכך, היא משכנעת את אחייניתו, ארוסה של אחייניתו ושניים מפקידיו של הורס לנסוע לניו יורק.
המחזמר הוא אחד ממחזות הזמר המוצלחים שהועלו בברודוויי, עם ארבע העלאות מחודשות, והצלחה חובקת עולם. בשנת 1969 יצא אף סרט בכיכובה של ברברה סטרייסנד אשר זכה להצלחה מעטה, אך כיום נחשב לקלאסיקה.
רקע

מקור עלילת המחזמר "הלו, דולי!" במחזה בריטי "יום מבוזבז היטב" מאת ג’ון אוקסנפורד. טורונטון ווילדר עיבד את המחזה ל"השדכנית" (שהוצג בעבר בקאמרי בשם "השדכנית העליזה") בשנת 1955, בה הורחב תפקידה של דולי, אשר גולמה בידי רות גורדון. "השדכנית" הפך ללהיט ואף עובד לסרט בעל אותו שם משנת 1958 בכיכובה של שירלי בות'. הסיפור על אלמנה באמצע חייה החותרת למציאת אהבה עבורה ועבור אחרים במסעדה בעיר הגדולה הופיעה עוד במחזמר "טיול לרובע הסיני".
התפקיד של דולי גאלגר לוי במחזמר נכתב במקור עבור השחקנית אתל מרמן, אך מרמן סירבה לתפקיד, בדומה למרי מרטין (אם כי לבסוף שניהם שחקו את התפקיד בשלב יותר מאוחר). מריק אחר כך בחן את ננסי ווקר. לבסוף, התפקיד הוענק לקרול צ'אנינג, אשר דולי הפך לתפקידה המזוהה והאהוב ביותר. הבמאי גאוור צ’מפיון לא הייתה בחירתו הראשונה של המפיק, כי אם האל פרינס, ג'רום רובינס וג’ו לייטון, אך כולם סירבו.
"הלו, דולי!" רץ לראשונה בהצגת ניסיון בדטרויט ווושינגטון די. סי. לאחר שנכתבו הביקורות, היוצרים עשו שינויים רבים בתסריט ובמוזיקה, כולל הוספת השיר "לפני שעובר המצעד". השם שניתן תחילה למחזמר היה "דולי, אשה אצילה ומרגיזה" ו-"פנה אל דולי", אך מריק שינה את השם לאחר ששמע את ביצועו של לואי ארמסטרונג לשיר "הלו, דולי!". המחזמר הפך לאחד ממחזות הזמר הבולטים ביותר של ברודוויי של שנות השישים, ונחשב עד היום לאחד ממחזות הזמר הגדולים של ברודוויי, עם 2,844 הופעות בהרצה הראשונה, ובזמנו אף היה המחזמר שרץ הכי הרבה זמן בהיסטוריה של ברודוויי.